Debat: Hvad skete der på Asylcenter Holmegaard? | Langeland Politik | fyens.dk
Debat: Hvad skete der på Asylcenter Holmegaard?
Publiceret 15. november 2017 kl. 06:24
Læserbrev: Tak til Jørgen Nielsen (K), for et meget rammende indlæg. Han har ret i, at Langeland Kommunes asylafdeling, var "duksedrenge" hos Udlændingestyrelsen. Vi skabte cirka 350 arbejdspladser på halvandet år fordelt på Fyn, Langeland, Fredericia og Lolland, samt i et godt samarbejde med Beredskabsstyrelsen en teltlejr i Næstved. Med tilsammen 3500 asylansøgere.
En omsætning på 350 millioner kroner, som selvfølgelig burde skabe politisk bevågenhed. Men som desværre også af nogle få politikere blev brugt til at dyrke private interesser. For eksempel ønske om højere stilling eller familiemæssige interesser. Trivselsundersøgelse, udført af "uvildigt bureau". Hvor blev resultatet af?
Denne politiske indblanding har bevirket, at der hos Udlændingestyrelsen blev meget opmærksomhed om Langeland Kommunes evne til at drive asylcentre uden at skabe offentlig opmærksomhed om disse. Der blev offentliggjort nogle få problemer på Børnecenter Tullebølle.
Hvem fra Økonomiudvalget lækkede disse oplysninger?
Jeg kan kun herfra anbefale, at de medarbejdere fra Holmegaard, som stadig undrer sig over, hvad der skete, støtter op om én, som gerne vil udforske sandheden. Så derfor Jørgen Nielsen. Han er den eneste, som har vist interesse.